Pilt, millel on kujutatud tekst, Font, kuvatõmmis, logo

Tehisintellekti genereeritud sisu võib olla ebatõene.

**Eesti Töötukassa töötust ennetavate teenuste „Tööta ja õpi“ analüüs**

**INFORMEERIMISE JA TEADLIKU NÕUSOLEKU VORM**

Kutsume Teid osalema uuringus „Eesti Töötukassa töötust ennetavate teenuste „Tööta ja õpi“ analüüs“. Eesti Töötukassa töötust ennetavate teenuste „Tööta ja õpi“ analüüsi eesmärk on ennetavate meetmete asjakohasust tänaseid osalejaid ja nende vajadusi arvestades ning uurida ennetavate meetmete tulemuslikkust, mõjuulatust ning jätkusuutlikkust. Uuring pakub terviklikku ülevaadet teenuste toimivusest erinevate sihtrühmade lõikes, kasutades nii kvantitatiivseid kui ka kvalitatiivseid andmeid. Fookuses on sihtrühmade spetsiifiliste vajaduste ja erinevuste kaardistamine, arvestades Eesti tööturu eripärasid, sealhulgas tööjõupuudust, ülekvalifitseeritust ning nõudluse ja pakkumise dünaamikat muutuvas majanduskeskkonnas. Uuringu olulisimaks väljundiks on teenuste tõhustamise ettepanekud, mis vastaks sihtrühmade vajadustele ja järgiks tööturu muutuseid.

Töö tulemusena valmib põhjalik analüüs töötust ennetavate meetmete asjakohasusest, tulemuslikkusest, mõjust ja jätkusuutlikkusest. Uuring annab tervikliku ülevaate töötust ennetavate meetmete mõjust sihtrühmadele (töötaja, töötu ja tööandja) ning selgitab, kuidas teenuseid saaks edaspidi paremini tööturu vajadustele vastavaks kohandada ning sihistada täpsemalt sihtrühmade vajadustele.

Uuringut viib läbi Tartu Ülikooli (TÜ) sotsiaalteaduslike rakendusuuringute keskus (Lossi 36, Tartu). Kõigi uuringus kogutud andmete volitatud töötleja on Tartu Ülikool, keda esindab käesolevas uuringus Helen Urmann ([helen.urmann@ut.ee](mailto:helen.urmann@ut.ee)). Uuringu tellija ja rahastaja on Majandus- ja Kommunikatsiooniministeerium (andmete vastutav töötleja). Isikuandmete vastutavat töötlejat ehk Majandus- ja Kommunikatsiooniministeerium (Suur-Ameerika tn 1, 10122 Tallinn) esindab käesolevas uuringus Anna-Liina Väkram (Anna-Liina.Vakram@mkm.ee. Uuringu läbiviimine on saanud kooskõlastuse Andmekaitse Inspektsioonilt (teadusuuringu läbiviimise taotlus rahuldati otsusega nr .....) ning uuringu toimumisele on loa andnud ka Tartu Ülikooli rakendusuuringute eetikakomitee.

**Miks mina olen kutsustud uuringus osalema?**

Teie kui sihtrühma esindaja arvamus on meile äärmiselt väärtuslik, kuna see võimaldab uuringu läbiviijatel saada hinnanguid, arvamusi ja teadmisi kogemuslikust vaatenurgast. Uuringus osalemine on vabatahtlik, mis tähendab, et teil on võimalik alati ilma selgitusi andmata võimalik loobuda intervjuu andmisest või see lõpetada.

**Kus ja kuidas uuring läbi viiakse?**

Soovime intervjuu läbi viia Teile sobival viisil. Võimalik on kohtuda Teie poolt valitud kohas või kasutada selleks sobivat kaugtööformaati (nt videokõned Teamsi või Zoomi keskkonnas). Soovi korral võime läbi viia ka telefoniintervjuu. Intervjuu Teiega kestab umbes üks kuni kaks tundi. Intervjuu salvestatakse Teie nõusolekul, helisalvestise põhjal kirjutatakse intervjuust kokkuvõte, millest eemaldatakse Teie isiku tuvastamist võimaldavad andmed.

**Mida kogutud andmetega tehakse?**

Teie poolt intervjuu käigus jagatud teavet kasutame üksnes käesoleva uuringu läbiviimise eesmärgil. Kõik uuringu käigus kogutavad andmed on konfidentsiaalsed, neid ei jagata kolmandate isikutega. Peale intervjuude toimumist kirjutab intervjuu läbiviija intervjuust kokkuvõtte, millest eemaldatakse Teie isiku tuvastamist võimaldavad andmed. Kokkuvõttest ei ole võimalik aru saada, et Teie uuringus osalesite. Kõiki materjale hoiame Tartu Ülikooli turvatud ja parooliga kaitstud serveris, millele on juurdepääs ainult uurimisrühma liikmetel. Tulemused esitatakse üldistatul kujul ja avalikustatakse aruandes nii, et Teid ega teisi uuringus osalejaid ei saa keegi ära tunda. Intervjuude salvestisi säilitatakse kuni uuringu lõppemiseni (eeldatavasti mai 2026), mille järel need hävitatakse. Uuringu tulemusel ehk kogutud andmete alusel valmib raport, mis avalikustatakse nii Tartu Ülikooli kui Majandus- ja Kommunikatsiooniministeeriumi kodulehel.

Kui olete nõus ülaltoodud tingimustega, palume täita järgmisel lehel oleva teadliku nõusoleku vorm. Juhul, kui see täidetakse kirjalikult, on sellest kaks võrdset eksemplari, millest üks jääb intervjueeritavale ja teine uuringu läbiviijale (TÜ sotsiaalteaduslike rakendusuuringute keskus). Allkirjastatud nõusoleku lehte hoitakse Tartu Ülikooli sotsiaalteaduslike rakendusuuringute keskuses lukustatavas kapis kuni 10 tööpäeva pärast seda, kui uuringu raport on esitatud Majandus- ja Kommunikatsiooniministeeriumile (eelduslikult mai 2026). Pärast seda nõusoleku vorm hävitatakse. Juhul, kui intervjuu antakse veebi või telefoni teel, palume Teil anda oma nõusoleku suuliselt ning see salvestatakse. Salvestus kustutatakse sarnastel tingimustel nagu kirjalikud nõusolekud.

Pilt, millel on kujutatud tekst, Font, kuvatõmmis, logo

Tehisintellekti genereeritud sisu võib olla ebatõene.

Mind, ......................................., on informeeritud ülalmainitud uuringust ja ma olen teadlik läbiviidava uurimistöö eesmärgist ja uuringu metoodikast (uuringuga seotud võimalikest ohtudest). Kinnitan oma nõusolekut selles osalemiseks allkirjaga. Tean, et uuringu käigus tekkivate küsimuste kohta saan mulle vajalikku täiendavat informatsiooni uuringu teostajalt Helen Urmannilt (projektijuht-analüütik, Tartu Ülikooli sotsiaalteaduslike rakendusuuringute keskus, Lossi 36, [helen.urmann@ut.ee](mailto:helen.urmann@ut.ee), +372 737 6377).

Osaleja informeerimise ja teadliku nõusoleku leht vormistatakse 2 eksemplaris, millest üks jääb uuritavale ja teine uurijale.

Uuritava allkiri.....................................................................................

Kuupäev, kuu, aasta ...................................

Uuritavale informatsiooni andnud isiku nimi: ...................................................

Uuritavale informatsiooni andnud isiku allkiri: .................................................

Kuupäev, kuu, aasta ...................................