INTERVJUUDE KAVAD**[[1]](#footnote-1)**

**Uuring: Eesti Töötukassa töötust ennetavate teenuste „Tööta ja õpi“ analüüs**

Intervjuude kavad on loodud järgnevatele sihtrühmadele: töötukassa eksperdid, poliitikakujundajad (I), esindusorganisatsioonide esindajad (II), teenustel osalenud töötav inimene (III), teenustel osalenud töötu inimene (IV), teenustel kasutanud tööandjad (V), kontrollrühmad (VI)

Eelnevalt on intervjueeritavale uuringut ja selle eesmärke suuliselt või kirjalikult lühidalt tutvustatud, mille alusel on saadud esialgne suuline või kirjalik nõusolek uuringus osalemiseks. Kui intervjuu toimub silmast silma, allkirjastas osaleja nõusolekulehe paberkandjal. Kui intervjuu toimub kaugtööformaatide kaudu (nt telefoni või videokõne teel), kinnitas osaleja oma nõusoleku kirjalikult e-posti teel või suuliselt, mis salvestatakse enne intervjuu algust. Sellegi poolest alustatakse intervjuud alati sissejuhatusega, mille jooksul antakse intervjueeritavale info tema poolt antud intervjuu (andmete) kasutamise kohta ning küsitakse veel kord, kas intervjueeritavale on kõik nõusolekulehel olevad tingimused selged.

**Sissejuhatav osa kõigile:**

Tere!

Viime läbi Majandus- ja Kommunikatsiooniministeeriumi tellimusel uuringut „Eesti Töötukassa töötust ennetavate teenuste „Tööta ja õpi“ analüüs“, mille tulemusena esitame soovitused ning ettepanekud Töötukassa ennetavate meetmete teenuste tõhustamiseks. Selle käigus viime intervjuud läbi erinevate sihtrühmade esindajatega, sealhulgas ka Teiega. Tänan, et nõustusite intervjuud andma!

Enne intervjuuga alustamist räägin veel lühidalt sellest, kuidas intervjuu tulemusi kasutame. Infot, mida Te meiega intervjuu käigus jagate, kasutame ainult uuringu läbi viimise eesmärgil; me ei seosta Teie antud sisendit aruannetes Teie isikuga ning Teie isikut tuvastada võimaldavad andmed kustutame pärast uuringu läbiviimist. Intervjuu tulemused esitame üldistatud kujul, näiteks viitame Teile kui eksperdile / poliitikakujundajale / teenuste kasutajale (töötu, töötav, ei saa terviseseisundi tõttu senise töö tegemist jätkata jm).

Kõik uuringu käigus kogutavad andmed on konfidentsiaalsed ning neid ei jagata kolmandate isikutega. Kõiki uuringuga seotud materjale hoiame analüüsi läbi viimise ajal Tartu Ülikooli turvatud serveris, millele on juurdepääs ainult uurimisrühma liikmetel. Analüüsi tulemusi avalikustame aruandes nii, et Teid ega teisi uuringus osalejaid ei ole võimalik ära tunda. Kas see sobib Teile? On Teil mulle veel küsimusi, enne kui jätkame?

Kui osaleja kinnitab verbaalselt, et on nõus jätkama, liigub uurija edasi salvestamise loa küsimisega.

* *Silmast silma intervjuu korral tutvustatakse osalejatele nõusoleku vormi ja palutakse nõusoleku korral vorm allkirjastada:*[[2]](#footnote-2)Teile on tutvustatud uuringus osaleja nõusoleku vormi ning näen, et olete nõus uuringus osalemisega ja selle intervjuu salvestamisega. Alustan nüüd salvestamisega.
* *Telefoniintervjuu korral tutvustatakse osalejatele uuringu uurimisprobleemi, -eesmärki, loogikat, mille alusel osaleja on valimisse valitud, andmete kogumise, säilitamise ja kasutamise põhimõtteid suuliselt. Uurija palub osalejal kinnitada, et on uurija jagatud informatsiooni kätte saanud, nõus uuringus osalema ning intervjuud salvestama. Uurija palub osalejal kinnitust korrata salvestise jaoks:* Palun kinnitage salvestise jaoks üle, et Teile on selgitatud uuringu eesmärki ja saadud andmete kasutamisega seonduvat.

Tänan Teid, lähme nüüd edasi intervjuu juurde.

# TÖÖTUKASSA EKSPERDID JA POLIITIKAKUJUNDAJAD (I)

**Sissejuhatus**

Sissejuhatuseks mõned tutvustavad sõnad enda kohta ja intervjueeritava kohta: nimi, ametinimetus ja sissejuhatav küsimus:

1. Mis on Teie seos töötukassa programmi „Tööta ja õpi“ meetmetega?

**I TEEMA- ASJAKOHASUS, TULEMUSLIKKUS, MÕJU, JÄTKUSUUTLIKKUS**

1. Kuidas on aidanud Töötukassa ennetavate meetmete teenused Teie arvates lahendada praegusi tööturu probleeme? (*Selgituseks vajadusel, et praegu peetakse tööturu probleemideks tööturu vajadustele mitte vastavat tööjõudu*)

* Millistes valdkondades näete nende teenuste suurimat mõju tänaseks avalduvat?

1. Kuidas sobivad Teie arvates ennetavad teenused kokku riikliku koolituse tellimuse (RKT) alusel pakutavate õppekohtadega?

* Täiendavad need teineteist või kipuvad pigem kattuma? Mille poolest kattumisi esineb?

1. Kuidas on Teie hinnangul ennetavad teenused aidanud inimestel oma oskusi arendada ja töötusriski vähendada?

* Kui teate, tooge mõni konkreetne näide, kus teenusel on olnud selgelt positiivne mõju?

1. Kuidas mõjutab inimeste teadlikkus ennetavatest teenustest nende kasutamist ja tulemuslikkust?

* Kuidas jõuab info nendest teenustest inimesteni?
* Kuivõrd teadlikud on Teie hinnangul inimesed töötukassa poolt pakutavatest ennetavatest teenustest?
* Milliseid teavitamise kanaleid või viise võiks Teie arvates kasutada teadlikkuse suurendamiseks sihtrühmades?

1. Kuidas saaks rohkem sihtrühma kuuluvaid inimesi nende teenuste juurde tuua, eriti neid, kes seni pole teenustel osalenud?

* Kuidas suurendada nende huvi, kes ei ole teenustel osalenud? Kui vajalik see Teie arvates on?

1. Kuidas toimub ennetavate meetmete teenuste tulemuslikkuse ja mõju hindamine?

* Mida oleks Teie meelest realistlik ja mõistlik mõõta, et aru saada, kas töötust ennetavad teenused on tulemuslikud?
* Kuidas aitaks sihttasemete seadmine teenuse tulemuslikkust mõõta? (*Selgituseks, et sihttasemed oleksid sel juhul…)*
* Milliseid riske või takistusi näete sihttasemete kehtestamisel, eriti kui eesmärk on parandada teenuste kättesaadavust?

1. Milliseks hindate perioodil 2017-2023 rakendatud ennetavate teenuste majanduslikku ja sotsiaalset mõju?

* Kui te mõtlete programmi tegevustele, siis kuivõrd on need olnud Teie hinnangul realistlikud ja teostatavad olemasolevate ressursside raames?
* Millisel määral on ennetavad teenused aidanud Teie hinnangul vähendada kulusid – nii teenuse osutamise sees kui ka laiemalt riigi tasandil? Palun täpsustage, millist tüüpi kulusid see võiks Teie arvates mõjutada?

1. Kui sageli esineb Teie kogemuse põhjal olukordi, kus teenuse eest tehakse küll kulu, kuid inimesed ei kasuta seda – tekib nn tühikulu? *Selgituseks intervjueerijale tühikulu all mõeldakse siin olukorda, kus teenusesaaja saaks selle kulu ise teha, nt kus tööandja taotles koolituskulude hüvitamist, kuid ta oleks oma töötajaid koolitanud ka ilma toetust saamata Või näiteks olukorda, kus tasemeõppesse läinud inimene oleks asunud õppima ka ilma töötukassa poolt makstava toetuseta.*

* Kas oskate tuua näiteid ennetavate meetme teenustest, kus selliseid olukordi on rohkem ette tulnud?
* Millised oleksid Teie arvates võimalikud viisid selliste olukordade ennetamiseks või teenuse parema kasutatavuse tagamiseks?

**IV TEEMA - vaade konkreetsetele ennetavate meetme teenustele**

**MEEDE A - tööturukoolitus (töötav inimene)**

1. Kui hästi vastavad Teie hinnangul koolituskaardiga tööturukoolituste raames pakutavate koolituste valik töötavate inimeste vajadustele?
2. Kuidas hindate sellele teenusele pääsemise tingimuste sobivust kõikide teenust vajavate inimeste jaoks?

* Milliseid kogemusi on Teil seoses juhtumitega, kus tööturukoolitusele pääsemise tingimused on takistanud mõnel inimesel osalemast?
* Milliseid muudatusi võiks nendes tingimustes Teie hinnangul kaaluda, et parandada koolituste kättesaadavust?

1. Milliseks hindate terviseprobleemidega inimeste töövõimalusi tänasel Eesti tööturul?

* Mis on Teie hinnangul peamiseks ajendiks, miks osalevad terviseprobleemidega inimesed tööturukoolitusel?
* Mis on Teie hinnangul terviseprobleemidega inimeste peamiseks ajendiks, miks nad osalevad tööta ja õpi teenustel?
* Mis on terviseprobleemidega inimeste peamised takistused teenustel osalemiseks
* Kuidas saaks neid valikute tegemisel toetada?
* Kuidas haakuvad Teie hinnangul terviseprobleemidega inimeste koolitusvalikud OSKA tuleviku prognooside ja tööjõuvajadustega?

1. Kuivõrd põhjendatud on Teie hinnangul töötukassa kaudu eesti keele õpetamine arvestades muid keeleõppe võimalusi? *(Selgituseks intervjueerijale: töötukassa pakub lisaks teenusele „tööturukoolitus koolituskaardiga töötavale“ veel eesti keele koolitust ka „koolitustoetuse tööandjale töötaja eesti keele oskuse arendamiseks“ kaudu. Lisaks on eesti keele koolitusi peale töötukassa veelgi).*

* Millist mõju avaldavad töötukassa poolt pakutavad eesti keele koolitused koolitatud inimeste tööhõivekindlusele ja tööalasele arengule?
* Kuivõrd mõlemale töötukassa poolt pakutavatele eesti keele koolitustele pääsemiseks seatud tingimused võimaldavad kõikidele soovijatel koolitusel osaleda?
* Kuidas neid tingimusi võiks muuta?

**MEEDE B - tasemeõppes osalemise toetus (registreeritud töötu ja töötav inimene)**

1. Kuidas toetada tasemeõppetoetuse saajatel õpingute mitte katkestamist?

* Kuidas suhtute toetuse suuruse eristamisse sõltuvalt sihtrühmadest? *(Selgituseks: sihtrühmad on töötav, töötu, aga ka 50+, Ida-Virumaa ja terviseprobleemidega isikud).*
* Kui lõpetatakse senisel kujul tasemeõppes osalemise toetuse maksmine, siis kuidas see mõjutaks teenuse sihtrühma kuuluvate inimeste otsust alustada tasemeõpinguid?

1. Kui põhjendatud on Teie hinnangul toetatavate õppekavade sidumine OSKA tööjõuvajaduse prognoosidega, arvestades, et OSKA keskendub pigem kõrgema kvalifikatsiooniga erialadele?

* Milliseid muudatusi võiks teha lähenemises, et paremini toetada madalama haridustaseme või oskustasemega sihtrühmi?
* Millele lisaks OSKAle võiks toetuda, et kujundada toetatavate õppekavade valikut sihtrühma vajadustest lähtuvalt?
* Milliste kriteeriumite alusel koostatakse praegu nimekiri toetatavatest tasemeõppekavadest?

1. Kuidas mõjutab toetavate õppekavade valik sihtrühma huvi ja osalemist?

* Kas toetuste suunamine kindlatele õppekavadele pigem soodustab või piirab osalemist?

1. Kuidas toetada tervisprobleemidega inimesi tasemeõppekavade valikul?
2. Kes võiks aidata terviseprobleemidega isikutel õppekavade valikul ja kuidas see tugi võiks toimida?

**MEEDE C - koolitustoetus on tööandjatele suunatud koolitustoetus, mille eesmärk on toetada tööandjaid töötajate oskuste arendamisel ning hõlmab endas värbamise, muutuste olukorda, eesti keele oskuse arendamist (alates 2018) ja** **info- ja kommunikatsioonitehnoloogia (IKT) oskuste arendamist (alates 2021).**

1. Kuivõrd peaks tööandjatele mõeldud teenuste tingimused erineda tulenevalt ettevõtte suurusest, käibest või muudest majandusnäitajatest?

* Millisel viisil võiks tööandjatele suunatud teenuste tingimusi kujundada, et arvestada ettevõtte vajadusi ja ressursse?
* Kuidas peaks toetuste skeemid olema üles ehitatud, et need jõuaks rohkem nende tööandjateni, kes muidu oma töötajate koolitamisse ei panustaks?

1. Kui sageli esineb Teie kogemuse põhjal olukordi, kus taotletakse tööandajel mõeldud koolitustoetust, kuid seda ei kasutata või selle rahastamine poleks olnud hädavajalik, kuna ettevõttel oleks suutnud selle koolituskulu oma vahenditest teha? *(Selgituseks: tühikuluna võib näha siin olukorda kus kulu on TK eelarevest tehtud, kuid tegelikult võinuks/saanuks seda teha heal majanduslikul järjel olev ettevõte ise.)*

* Kuidas saaks Teie arvates vältida olukordi, kus toetusega ei kaasne soovitud tulemust (*Selgituseks:* *ettevõttele eraldatakse toetus, kuid seda ei kasutata tulemuslikult või oleks ettevõte suutnud sama tegevuse ellu viia ka ilma toetuseta*)?
* Millised lahendused aitaksid selliseid nn „tühikulusid“ ennetada?

1. Millistel Teile teadaolevatel põhjustel katkestatakse tööandja koolitustoetuse raames eesti keele koolitusi?

* Statistika näitab, et katkestamisi esineb tööandjate koolitustel vähem kui tööturukoolituste puhul. Mis võiks olla selle erinevuse põhjuseks?
* Kuidas hindate tööandja kaudu pakutava keeleõppe tingimusi? Aga mõjusust ja kättesaadavust?
* Kui tööturukoolituse kaudu enam ei pakutaks eesti keele õpet töötavatele inimestele, siis milliseid muudatusi tuleks teha tööandjatele mõeldud eesti keele õppes, et see jõuaks nende töötajateni, kes seda vajavad?

**HORISONTAALSED TEEMAD ehk inimeste motivatsioon**

1. Milliseks hindate üldiselt inimeste valmisolekut tööalaseks enesetäienduseks?

* Kuidas on see seotud muutustega tööturul, nagu töökohtade kadumine või uute tekkimine?

1. Mis ajendab teie hinnangul inimesi töötust ennetavatel teenustel osalema?

* Mis aitaks Teie hinnangul paremini motiveerida inimesi osalema enesetäienduses, mida pakutakse tööturumeetmete kaudu?
* Millised tegurid praegu toetavad või takistavad osalemist?

1. Kuivõrd võtavad inimesed ennetavate meetmete teenusevalikutes arvesse OSKA prognoose tööjõu ja oskuste vajaduste kohta?

* Millised tegurid või lähenemised võiksid teie hinnangul toetada inimeste valikuid ümber- või täiendõppeks, arvestades majanduse struktuurimuutusi ja tööturumuutuseid?

# ESINDUSORGANISATSIOONIDE ESINDAJAD (II)

Sissejuhatuseks mõned tutvustavad sõnad enda kohta ja intervjueeritava kohta: nimi, ametinimetus ja sissejuhatav küsimus:

1. Mida tähendab Teie jaoks ennetavate meetmete teenuste pakett Tööta ja õpi“ Teie jaoks?

**I TEEMA- ASJAKOHASUS, TULEMUSLIKKUS, MÕJU, JÄTKUSUUTLIKKUS**

1. Kuidas on aidanud Töötukassa ennetavate meetmete teenused Teie arvates lahendada praegusi tööturu probleeme? (*Selgituseks, et praegu peetakse tööturu probleemideks tööturu vajadustele mitte vastavat tööjõudu).*

* Millistes valdkondades näete nende teenuste suurimat mõju tänaseks avalduvat?

1. Kuidas on Teie arvates ennetavad teenused aidanud inimestel oma oskusi arendada ja töötusriski vähendada?
2. Kuidas hindate inimeste teadlikkust töötust ennetavatest teenustest ehk „Tööta ja õpi“ programmist?

* Kuidas jõuab info töötust ennetavatest teenustest tööandjateni, töötajateni?
* Milliseid teavitamise kanaleid või viise võiks Teie arvates kasutada teadlikkuse suurendamiseks inimeste seas?

1. Kuidas saaks rohkem sihtrühma kuuluvaid inimesi *(sh töötud, töötavad inimesed ja tööandjad*) nende teenuste juurde tuua, eriti neid, kes seni pole teenustel osalenud?

* Kuidas suurendada nende huvi, kes ei ole teenustel osalenud? Kui vajalik see Teie arvates on?

1. Mida oleks Teie meelest realistlik ja mõistlik mõõta, et aru saada, kas töötust ennetavad teenused on tulemuslikud?

* Kuidas aitaks sihttasemete seadmine teenuse tulemuslikkust mõõta? *(Selgituseks, et sihttasemed oleksid sel juhul…)*
* Milliseid riske või takistusi näete sihttasemete kehtestamisel, eriti kui eesmärk on parandada teenuste kättesaadavust?

1. Milliseks hindate perioodil 2017-2023 rakendatud ennetavate teenuste majanduslikku ja sotsiaalset mõju?
2. Kuidas hindate „Tööta ja õpi“ programmi teenuste rahastamise ja eelarvestamise läbimõeldust?

* Kui Te mõtlete programmi tegevustele ja teenustele, siis kuivõrd on need teie hinnangul realistlikud ja teostatavad olemasolevate ressursside raames?

**IV TEEMA – ennetavate teenuste kasutegur erinevatele sihtrühmadele**

**MEEDE A**

1. Kuivõrd olete kursis ”Tööta ja õpi” programmi teenuste tingimustega sihtrühmadele?

* Kui jah, siis kui sobivaks peate tööturukoolitusele pääsemise tingimusi? Kuidas võiks neid tingimusi muuta?

1. Milliseks hindate terviseprobleemidega inimeste töövõimalusi tänasel Eesti tööturul?

* Mis on peamiseks ajendiks Teie hinnangul, miks osalevad terviseprobleemidega inimesed tööta ja õpi teenustel?
* Kui sobilikud on Teie arvates „Tööta ja õpi“ programmi teenused terviseprobleemidega inimeste jaoks?
* Mis on terviseprobleemidega inimeste peamised takistused teenustel osalemiseks?
* Kuidas saaks neid valikute tegemisel toetada?

1. Kuivõrd põhjendatud on töötukassa kaudu eesti keele õpetamine, arvestades muid keeleõppe võimalusi*? (Selgituseks intervjueerijale: töötukassa pakub lisaks teenusele „tööturukoolitus koolituskaardiga töötavale“ veel eesti keele koolitust ka „koolitustoetuse tööandjale töötaja eesti keele oskuse arendamiseks“ kaudu. Lisaks on eesti keele koolitusi peale töötukassa veelgi).*

* Millist mõju Teie arvates avaldab töötukassa kaudu pakutavad eesti keele koolitused tööhõivekindlusele ja tööalasele arengule?

**MEEDE B - tasemeõppes osalemise toetus (registreeritud töötu ja töötav inimene)**

*Selgituseks: tasemeõppes makstakse töötutele ja töötavatele inimeste toetust. Toetuse suurus ühes kuus on riigieelarvega kehtestatud töötutoetuse 31-kordne päevamäär. 2025. aastal on brutotoetus 410,13 eurot kuus ja sellelt peetakse kinni tulumaks. Igal aastal on see muutuv.*

1. Kuidas toetada tasemeõppetoetuse saajatel õpingute mitte katkestamist?

* Kuidas Teie arvates mõjutab toetuse suurus toetuse saajate arvu?
* Kuidas suhtute toetuse suuruse eristamisse sõltuvalt sihtrühmadest? *(Selgituseks: sihtrühmad on töötav, töötu, aga ka näiteks 50 +, Ida-Virumaa, terviseprobleemidega).*
* Kui lõpetatakse senisel kujul tasemeõppes osalemise toetuse maksmine, siis kuidas see mõjutaks teenuse sihtrühma kuuluvate inimeste otsust alustada tasemeõpinguid?

1. Kuidas mõjutab teatud õppekavade toetamine sihtrühma huvi ja osalemist?

* Kas toetuste suunamine kindlatele õppekavadele pigem soodustab või piirab osalemist?

**MEEDE C - koolitustoetus on tööandjatele suunatud koolitustoetus, mille eesmärk on toetada tööandjaid töötajate oskuste arendamisel ning hõlmab endas värbamise, muutuste olukorda, eesti keele oskuse arendamist (alates 2018) ja info- ja kommunikatsioonitehnoloogia IKT oskuste arendamist (alates 2021)**

1. Kuivõrd peaks tööandjatele mõeldud teenuste tingimused võiks erinema vastavalt ettevõtte suurusest, käibest või muudest majandusnäitajatest?

* Millisel viisil võiks tööandjatele suunatud teenuste tingimusi kujundada, arvestades ettevõtte suurust, käivet või muid majandusnäitajaid?
* Kuidas peaks toetuste skeemid olema üles ehitatud, et need jõuaks rohkem nende tööandjateni, kes muidu oma töötajate koolitamisse ei panustaks?

1. Kuidas saaks Teie arvates vältida olukordi, kus toetusega ei kaasne soovitud tulemust (Selgituseks: ettevõttele eraldatakse toetus, kuid seda ei kasutata tulemuslikult või oleks ettevõte suutnud sama tegevuse ellu viia ka ilma toetuseta)?

* Millised lahendused aitaksid selliseid nn „tühikulusid“ ennetada?

**HORISONTAALSED TEEMAD ehk inimeste motivatsioon**

1. Milliseks hindate üldiselt tööandjate valmisolekut võimaldada oma töötajaid tööalasele enesetäiendusele?

* Kuidas saaks tööandjaid rohkem motiveerida kasutama koolitustoetust tööandjale?
* Millised tegurid praegu toetavad või takistavad tööandjatele mõeldud koolitustoetuse taotlemist? Kuidas neid ületada? (*Selgituseks, kui vastaja ei tea, mis on koolitustoetus tööandjale, selgita, et töötukassa programmi „Tööta ja õpi“ kaudu saavad tööandjad taotleda koolitustoetust, et oma töötajate oskuseid arendamiseks- IKT, eesti keel, töötajate värbamine ja muutuste olukorras).*

1. Mis võiks Teie hinnangul ajendada tööandjaid töötukassa Tööta ja õpi programmis osalema?

* Kuidas on see seotud muutustega tööturul, nagu töökohtade kadumine või uute tekkimine?

1. kuivõrd arvestavad tööandjad OSKA prognoose tööjõu ja oskuste vajaduste kohta ning oma tegevusvaldkonna arendamisel?
2. Millised tegurid või lähenemised võiksid teie hinnangul toetada inimeste valikuid ümberõppeks või täienduskoolituseks, arvestades majanduse struktuurimuutusi?

* Kuidas saaks inimesi julgustada valima ümber- või täiendõpet, mis arvestab tööturu ja majanduse muutustega?

# TEENUSTEL OSALENUD TÖÖTAV INIMENE (III)

**SISSEJUHATUS**

1. Vanus, elukoht, tööturustaatus, mitu aastat?
2. Millistel töötukassa teenustel olete osalenud? Kas mäletate, millal see oli?

**I TEEMA- ASJAKOHASUS, TULEMUSLIKKUS, MÕJU, JÄTKUSUUTLIKKUS**

1. Kuidas on need teenused, millel olete osalenud, Teid Teie tööeluga seonduvalt aidanud?

* Kas need on aidanud Teil: leida uus töö; liikuda karjääriredelil ülespoole; saada palgakõrgendust; vahetada valdkonda; alustada tööd uuel erialal; omandada uusi oskusi; täiendada olemasolevaid oskuseid; suurendada enesekindlust ja konkurentsivõimet tööturul?

1. Kas olete osalenud ka mõnel muul tasuta koolitusel peale töötukassa pakutavate?

* Kuidas erinevad need koolitused Teie kogemuse järgi töötukassa omadest – näiteks sisu, kvaliteedi või kasulikkuse poolest?

1. Mida Te teate programmist „Tööta ja õpi“? (*Selgituseks: osaleja valiku aluseks on programmi teenusel osalemine, kui tal on meelest läinud, tuleta talle meelde, et ta on osalenud programmis*).
2. Kuidas ja millal jõudis info selle programmi kohta teieni? Mida see Teie jaoks tähendab?

* Milliseid kanaleid pidi saite infot teenuste kohta? *Kas see info jõudis Teieni näiteks tööandja, tuttava, töötukassa või interneti kaudu?*
* Kuidas hindate teavitustegevust – kas vajalik info oli kergesti leitav ja arusaadav?
* Millest tundiste info osas kõige enam puudu?

**Järgnev plokk neile, kes on läbinud tööturukoolitused**

*Räägime nüüd tööturukoolitustest, kus olete meie andmetel osalenud.*

1. Millistel töötukassa poolt pakutavatel koolitustel olete Te osalenud? Nimetage.

* Kuidas ja millal jõudis info tööturukoolituste kohta teieni? Milliseid kanaleid pidi saite infot teenuste kohta?

1. Kui kindel olite enne koolitustele minekut selles, milliseid teadmisi ja oskusi on Teil vaja juurde saada?

* Kuivõrd põhines koolitusvalik teadlikul otsusel või kujunes see pigem juhuslikult?
* Kuidas hindate tööturukoolituste mõju enda majanduslikule toimetulekule?

1. Kui palju on need koolitused Teid aidanud töö leidmisel või tööl püsimisel?

* Kuidas vastas koolitus Teie vajadustele?
* Millist kasu või muutust olete koolitustelt saanud?
* Kui palju on need koolitus(ed) aidanud Teid töö leidmisel või tööotsingutes edasi liikumisel?

1. Milliseid takistusi tuli Teil koolitusele pääsemisel ette, kui üldse?
2. Millised võimalused aitaksid tööturukoolituste kohta käiva teabe paremini viia inimesteni, kellel puudub erialane või kutseharidus?

* Mida tuleks Teie hinnangul teha teistmoodi, et need inimesed saaksid tööturukoolitustes osaleda?

**Küsimused neile, kes on eesti keele koolitustel osalenud (kas läbi tööturukoolituse või ka tööandja toel):**

1. Kas olete osalenud tööturukoolitustel raames eesti keele koolitustel?

* Kui jah, siis on järgnevad küsimused teile:

1. Mis põhjustel otsustasid eesti keel koolitusel osaleda?

* Kuivõrd oli see seotud tööga: näiteks töötamise jätkamiseks vajalik keeleoskus, ametlikud keelenõuded, edasised tööalased plaanid või soov kasutada oma erialaseid oskuseid, kuid eesti keele oskuseta oleks see keerulisem?

1. Miks otsustasid õppida just töötukassa kaudu, kuigi koolitusi pakuvad ka teised asutused (nt HTM, era koolitusettevõtted)
2. Kui põhjendatud on eesti keele koolitamine töötukassa kaudu?

* Kui palju olete kuulnud sellest, et osa inimesi katkestab eesti keele koolituse enne selle lõppu?
* Mis võiks Teie arvates olla need põhjused, miks inimesed koolituse pooleli jätavad?

1. Mis on sinu igapäevatöös/töövõimaluste osas muutunud seoses selle koolituse läbimisega?

**Järgnev plokk on ainult neile, kes on saanud tasemeõppe toetusi**

*Räägime tasemeõppe toetustest, mida olete meie andmetel saanud.*

1. Kas oskate öelda, kui suurt tasemeõppetoetust on Teile õpingute ajal makstud ja kui pikalt seda maksti?

* Mis eriala te samal ajal õppisite?

1. Mis Teie arvates takistab mõnel inimesel, kellel võiks tasemeõppest kasu olla – näiteks neil, kellel pole eriala või kellel on tervisemured – õppesse astumast?

* Millised põhjused võivad nende otsuseid mõjutada?

1. Kui mõtlete inimeste peale, kellel on kutse- või erialane haridus omandatud vähemalt 15 aastat tagasi – kuivõrd vajalik oleks Teie arvates nende jaoks tasemeõppes osalemise toetus?

* Kes võiks vajada tasemeõppetoetust kõige enam?
* Millistes valdkondades vananevad oskused eriti kiiresti, mistõttu oleks selline toetus seal eriti oluline?
* Millised on Teie hinnangul peamised põhjused, miks inimesed katkestavad tasemeõppe?

1. Kuidas toetada tasemeõppetoetuse saajatel õpingute mitte katkestamist? Millised tegevused sellele kaasa aitaksid?
2. Kuidas mõjutab toetuse suurus õppimise alustamist ja õppekava lõpuni läbimist?

* Kuidas mõjutavad toetuse saamise tingimused tasemeõppesse astumist?
* Kuidas võiks toetuse tingimusi Teie arvates muuta? Mis te arvate jätkutoest?

1. Kuidas suhtute toetuse suuruse eristamist sõltuvalt sihtrühmadest? *(Selgituseks: sihtrühmad on töötu, töötav)*
2. Milliste kanalite kaudu saite teie infot selle kohta, et selline toetus on olemas?

* Milliste kanalite kaudu ja sõnumitega tuleks tasemeõppetoetustest teavitada?

1. Mil määral mõjutab tasemeõppe toetuse avalduse esitamise aja piirang (30 päeva) toetuse taotlemis?

**Terviseprobleemidega inimestele:**

1. Kuidas on Teie terviseseisund mõjutanud Teie võimalusi õppida ja koolitustel osaleda?
2. Mis ajendas Teid tasemeõppes osalema?

* Millise eriala või õppekava läbisite ja miks just selline valik?

1. Kuidas toimus õppekava valik?

* Millist toetust vajaksite õppekavade valiku tegemisel?
* Kuidas on õpingud mõjutanud teie tööelu?

1. Milles olete kogenud kõige rohkem kasu – näiteks tööl püsimine, sobivama töö leidmine või töökoha vahetus?

* Millist tuge või kohandusi oleks vaja, et õpe oleks teie jaoks paremini jõukohane ja toetav?

**Kvalifikatsiooni teenusel osalenule:**

1. Mis ajendas Teid taotlema toetust kvalifikatsiooni saamiseks?
2. Millist mõju on kvalifikatsiooni saamine avaldanud Teie tööelule?

* Milles see kasu on kõige enam väljendunud?

1. Miks Teie arvates ei tunne inimesed vajadust oma kvalifikatsiooni tõendada?

* Millised takistused või arusaamad võivad seda mõjutada?

**HORISONTAALSED TEEMAD ehk inimeste motivatsioon**

1. Milliseks hindate üldiselt tööandjate valmisolekut võimaldada oma töötajatele tööalast enesetäiendust? Aga enda valmisolekut?

* Millised tegurid toetavad või takistavad tööandja valmisolekut võimaldada oma töötajate enese täiendamist? Enda valmisolekut?

1. Rääkides nüüd konkreetselt programmist „Tööta ja õpid“, siis mis ajendab Teie hinnangul tööandjaid ja töötajaid seda programmi kasutama?

* Kuidas motiveerida tööandjaid ja töötajaid seda programmi rohkem kasutama?
* Kuidas on see seotud muutustega tööturul, nagu töökohtade kadumine või uute tekkimine?

1. Kuivõrd võtavad nii tööandjad kui töötajad ennetavate meetmete teenusevalikutes arvesse OSKA prognoose tööjõu ja oskuste vajaduste kohta?

* Millised tegurid toetaksid Teie hinnangul töötajate otsuseid minna ümberõppesse või täienduskoolitustele, arvestades majanduse struktuurimuutusi? Kuidas saab siin tööandja oma töötajaid toetada?
* Kuidas saaks inimesi motiveerida või toetada selliste ümber- või täiendõppevalikute tegemisel, mis arvestavad tööturu ja majanduse muutustega? Kes seda teha võiks?

1. Kas olete töötukassa karjäärinõustamisel käinud - millist tuge saite koolituse või eriala valikul?

* Mis võiks karjäärinõustamise juures muuta?
* Mil määral arutati karjäärinõustamisel ka töö, õppimise ja pereelu ühitamise võimalikkust?

# TEENUSTEL OSALENUD TÖÖTUD INIMESED (IV)

**SISSEJUHATUS**

1. Vanus, elukoht, tööturustaatus, mitu aastat?
2. Millistel töötukassa teenustel olete osalenud? Millal?

**I TEEMA- ASJAKOHASUS, TULEMUSLIKKUS, MÕJU, JÄTKUSUUTLIKKUS**

1. Kuidas on need teenused, millel olete osalenud, Teid Teie tööeluga seonduvalt aidanud?

* Kas need on aidanud Teil: leida uus töö; liikuda karjääriredelil ülespoole; saada palgakõrgendust; vahetada valdkonda; alustada uuel erialal; omandada uusi oskusi; täiendada olemasolevaid oskuseid; suurendada enesekindlust ja konkurentsivõimet tööturul?

1. Mida Te teate programmist „Tööta ja õpi“ (*Selgituseks: osaleja valiku aluseks on programmi teenusel osalemine, kui tal on meelest läinud, tuleta talle meelde, et ta on osalenud programmis*).
2. Kuidas ja millal jõudis info selle programmi kohta teieni? Mida see teie jaoks tähendab?

* Milliste kanalite kaudu saite infot teenuste kohta? *Kas see info jõudis teieni näiteks tööandja, tuttava, töötukassa või interneti kaudu?*
* Kuidas hindate teavitustegevust – kas vajalik info oli kergesti leitav ja arusaadav?
* Millest tundsite info osas kõige enam puudust?

1. Kas Teie hinnangul võiks laiendada töötukassa teenustel osalevaid sihtrühmi? *(Selgituseks- praegu on need töötu ja töötav, tööandja, kes vastavad teenuste saajatele mõeldud tingimustele)*
2. Kuidas on Teie osalemine Töötukassa koolitustes mõjutanud Teie enesekindlust ja hinnangut oma oskustele?
3. Millised muutused olete kogenud töö leidmise võimalustes või rahalise toimetuleku osas pärast koolitustel/teenustel osalemist?

**Järgnev plokk on ainult neile, kes on saanud tasemeõppe toetusi**

*Räägime tasemeõppe toetustest, mida olete meie andmetel saanud.*

* + - 1. Kas oskate öelda, kui suurt tasemeõppetoetust on Teile õpingute ajal makstud ja kui pikalt seda maksti?
* Mis eriala te samal ajal õppisite?
  + - 1. Mis Teie arvates takistab mõnel inimesel, kellel võiks tasemeõppest kasu olla – näiteks neil, kellel pole eriala või kellel on tervisemured – õppesse astumast?
* Millised põhjused võivad nende otsuseid mõjutada?
  + - 1. Kui mõtlete inimeste peale, kellel on kutse- või erialane haridus omandatud vähemalt 15 aastat tagasi – kuivõrd vajalik oleks Teie arvates nende jaoks tasemeõppes osalemise toetus?
* Kes võiks vajada tasemeõppetoetust kõige enam?
* Millistes valdkondades vananevad oskused eriti kiiresti, mistõttu oleks selline toetus seal eriti oluline?
* Millised on Teie hinnangul peamised põhjused, miks inimesed katkestavad tasemeõppe?

1. Kuidas toetada tasemeõppetoetuse saajatel õpingute mitte katkestamist? Millised tegevused sellele kaasa aitaksid?
2. Kuidas mõjutab toetuse suurus õppimise alustamist ja õppekava lõpuni läbimist?

* Kuidas mõjutavad toetuse saamise tingimused tasemeõppesse astumist?
* Kuidas võiks toetuse tingimusi Teie arvates muuta? Mis te arvate jätkutoest?

1. Kuidas suhtute toetuse suuruse eristamist sõltuvalt sihtrühmadest? *(Selgituseks: sihtrühmad on töötu, töötav)*
2. Milliste kanalite kaudu saite teie infot selle kohta, et selline toetus on olemas?

* Milliste kanalite kaudu ja sõnumitega tuleks tasemeõppetoetustest teavitada?

1. Mil määral mõjutab tasemeõppe toetuse avalduse esitamise aja piirang (30 päeva) toetuse taotlemis?

**Terviseprobleemidega inimestele:**

* + - 1. Kuidas on Teie terviseseisund mõjutanud Teie võimalusi õppida ja koolitustel osaleda?
      2. Mis ajendas Teid tasemeõppes osalema?
* Millise eriala või õppekava läbisite ja miks just selline valik?
  + - 1. Kuidas toimus õppekava valik?
* Millist toetust vajaksite õppekavade valiku tegemisel?
* Kuidas on õpingud mõjutanud teie tööelu?
  + - 1. Milles olete kogenud kõige rohkem kasu – näiteks tööl püsimine, sobivama töö leidmine või töökoha vahetus?
* Millist tuge või kohandusi oleks vaja, et õpe oleks teie jaoks paremini jõukohane ja toetav?

**HORISONTAALSED TEEMAD ehk kõikide valdkondade ülesed teemad**

1. Milliseks hindate üldiselt tööandjate valmisolekut võimaldada oma töötajatele tööalast enesetäiendust? Aga enda valmisolekut?

* Millised tegurid toetavad või takistavad tööandja valmisolekut võimaldada oma töötajate enese täiendamist? Enda valmisolekut?

1. Rääkides nüüd konkreetselt programmist „Tööta ja õpid“, siis mis ajendab Teie hinnangul tööandjaid ja töötajaid seda programmi kasutama?

* Kuidas motiveerida tööandjaid ja töötajaid seda programmi rohkem kasutama?
* Kuidas on see seotud muutustega tööturul, nagu töökohtade kadumine või uute tekkimine?

1. Kuivõrd võtavad inimesed töötukassa programmi tööta ja õpi teenuste valikul ja koolituste valikul arvesse seda, mis töid tulevikus rohkem vaja on?

* Mis toetab töötute otsuseid valima sellist ümber- või täiendõpet, mis arvestab tööturu ja majanduse muutustega?

1. Millistest oskustest tunned praegu puudust, mis takistavad Teil tööle asuda?

* Kuidas oled nende puudujääkideni jõudnud, oled neid ise märganud või on keegi (nt nõustaja, tööandja, koolitaja) sellele tähelepanu juhtinud?
* Millist tuge vajate endale sobiva koolituse või õppekava leidmiseks?
* Kellelt ootaksite sellist tuge?

1. Kas olete käinud töötukassa karjäärinõustamisel? Kui jah, siis kuidas on karjäärinõustamine Teid aidanud koolituse või eriala valikul?

* Mis võiks karjäärinõustamise juures muuta?
* Kuivõrd arutati karjäärinõustamisel ka töö, õppimise ja pereelu ühitamise võimalikkust?

# TEENUST KASUTANUD TÖÖANDJAD (V)

*Selgituseks juurde, et töötukassa pakub töötust ennetavaid teenuseid üldnimega- tööta ja õpi. Need teenused on: tööturukoolitus koolituskaardiga töötavatele, tasemeõppes osalemise toetus, koolitustoetus tööandjale, kvalifikatsiooni saamise toetamine. Teenuste eesmärgiks on vähendada inimeste töötuks jäämise tõenäosust ja toetada neid, kes vajavad tööl püsimiseks tuge oskuste puudumise või aegumise tõttu.*

*Sissejuhatuseks,*

1. Millist eelpool nimetatud teenustest olete teie kasutanud?

**Üldisemad küsimused töötukassa ennetavate meetmete teenusest:**

1. Kuidas Teie arvates aitavad Töötukassa ennetavad teenused lahendada praegusi tööturu probleeme? (*Selgituseks, et praegu peetakse tööturu probleemideks tööturu vajadustele mitte vastavat tööjõudu)*

* Millistes valdkondades näete nende teenuste suurimat mõju tänaseks avalduvat?

1. Kuidas sobivad Teie arvates ennetavad teenused kokku riikliku koolituse tellimuse (RKT) alusel pakutavate õppekohtadega?

* Täiendavad need teineteist või kipuvad pigem kattuma? Mille poolest kattumisi esineb?

1. Kuidas on Teie hinnangul ennetavad teenused ja konkreetselt koolitustoetus tööandjale aidanud inimestel oma oskusi arendada ja töötusriski vähendada?

* Kui teate, tooge mõni konkreetne näide, kus teenusel on olnud selgelt positiivne mõju?

1. Kuidas hindate ennetavate teenuste mõju suurematele tööturu probleemidele – näiteks tööjõu pakkumise ja nõudluse tasakaalu toetamisele?
2. Kuidas mõjutab tööandjate teadlikkus teenustest nende kasutamist ja tulemuslikkust?

* Kuidas jõudis info ennetavate meetmete teenustest Teieni?
* Kuivõrd teadlikud on Teie hinnangul tööandjad töötukassa poolt pakutavatest ennetavatest teenustest?
* Milliseid teavitamise kanaleid või viise võiks Teie arvates kasutada teadlikkuse suurendamiseks tööandjate hulgas?

1. Milliseks hindate o perioodil 2017-2023 rakendatud ennetavate teenuste majanduslikku ja sotsiaalset mõju?
2. Kui te mõtlete programmi tegevustele, siis kuivõrd on need olnud Teie hinnangul tulemuslikud olemasolevate ressursside raames?
3. Kui põhjendatuks peate programmi „Tööta ja õpi“ rakendamist töötukassa kaudu?

* Millist kasu on see programm Teie hinnangul toonud – nii riigi kui tööandjate vaatest?

**Meede C tööandjate koolitustoetus**

1. Milliseid tööandjatele mõeldud koolitustoetusi olete kasutanud? (*Selgituseks: toetatakse nelja valdkonna koolitusi: eesti keel, muutused, IKT, värbamine*).
2. Milliseid muutusi olete märganud oma ettevõttes või oma tegevusvaldkonnas seoses koolitustoetuse kasutamisega? *(Selgituseks: milline on tööandjate koolitustoetuse mõju ettevõtete tootlikkuse ja kõrgema lisandväärtusega töökohtade osakaalu kasvule?)*
3. Millised tegurid mõjutavad tööandja otsust koolitustoetust kasutada või sellest loobuda?

* Mis rolli mängivad siin toetuse suurus, koolitusteemade sobivus või asjaajamise keerukus?
* Mis võiks tööandjaid kõige rohkem motiveerida toetust kasutama?

1. Kui sobivaks hindate praegu pakutavaid tööandjatele mõeldud koolitustoetusi Teie ettevõtte vajadustest lähtuvalt? Kas need neli pakutavat koolitust on Teie ettevõtte arengu seisukohalt vajalikud koolitused?
2. Kuivõrd peaks tööandjatele mõeldud koolitustoetuste tingimused erinema vastavalt ettevõtte suurusest, käibest või muudest näitajatest?

* Kuidas võiks tööandjatele suunatud koolitustoetuste tingimusi kujundada, arvestades ettevõtte suurust, käivet või muid majandusnäitajaid?

1. Kui sageli esineb Teie kogemuse põhjal olukordi, kus koolitusturul ei leidu Teie ettevõtte vajadustele vastavat koolitust?

* Millised lahendused aitaksid sobiva koolituse kiiremini ja lihtsamini leida või tellida?

1. Millised on peamised takistused, mis ei lase väikestel ja keskmise suurusega ettevõtetel koolitustoetust kasutada?

* Millised muudatused teenuse tingimustes muudaksid toetuse ettevõtetele kättesaadavamaks?
* Kuidas peaks toetuse suurus olema kujundatud väiksemate ettevõtete puhul võrreldes suurettevõtetega, et see oleks õiglasem ja motiveerivam?

1. Milliseks hindate koolitustoetuse taotlemise ja kasutamise protsessi?

* Millised osad sellest protsessist võtavad kõige rohkem aega või tekitavad segadust?
* Millised lahendused aitaksid protsessi lihtsustada ja vähendada ettevõtte halduskoormust?

1. Kas olete kasutanud tööandja kaudu pakutavat eesti keele koolitust oma töötajate keeleoskuse arendamiseks? *Jah korral jätkame järgmiste küsimustega:*

* Kas Teile teadolevalt on sellel osalenud töötaja koolitusel osalemise katkestanud? Miks?
* Kuidas hindate tööandja kaudu pakutava keeleõppe tingimusi? Aga mõjusust ja kättesaadavust?
* Kuidas võiks tööandja kaudu õpitavad keeleõppe tingimusi muuta, et see vähem katkestataks ja kättesaadavus suureneks?
* Kui koolituskaardiga tööturukoolituste raames enam eesti keel õpet ei pakutaks, siis mida peaks muutma tööandjate keeleõppes, et see siiski jõuaks nende töötajateni, kes seda vajavad?

1. Kui sageli esineb Teie kogemuse põhjal olukordi, kus taotletakse tööandajel mõeldud koolitustoetust, kuid seda ei kasutata või selle rahastamine poleks olnud hädavajalik, kuna ettevõttel oleks suutnud selle koolituskulu oma vahenditest teha? *(Selgituseks: tühikuluna võib näha siin olukorda kus kulu on TK eelarevest tehtud, kuid tegelikult võinuks/saanuks seda teha heal majanduslikul järjel olev ettevõte ise.)*
2. Kas oskate tuua näiteid valdkondadest, kus selliseid olukordi on ette tulnud?
3. Kuidas saaks Teie arvates vältida olukordi, kus toetusega ei kaasne soovitud tulemust?

**HORISONTAALSED TEEMAD ehk kõikide valdkondade ülesed teemad**

1. Kuidas suhtute sellesse, kui töötaja soovib osaleda tasemeõppes, mis on seotud karjääripöörde või erialavahetusega?
2. Kuidas suhtute sellesse, kui töötaja osaleb täienduskoolitusel, mis ei ole otseselt seotud tema praeguste tööülesannetega?
3. Mis motiveeriks Teid toetama oma töötajate osalemist täiend- või tasemeõppes, mida pakutakse tööta ja õpi programmi kaudu?

* Millised tegurid praegu toetavad või takistavad seda?

1. Mis ajendab teie hinnangul inimesi tööalasel täiendkoolitusel osalema?

* Kuidas on see seotud muutustega tööturul, nagu töökohtade kadumine või uute tekkimine?
* Kuidas saaks inimesi julgustada valima ümber- või täiendõpet, mis arvestab tööturu ja majanduse muutustega?

# KONTROLLRÜHMAD (VI)

## TÖÖANDJAD

SISSEJUHATUS

*Töötukassa pakub töötururiske maandavaid ennetavaid teenuseid, mida nimetatakse koondnimega tööta ja õpi teenusteks. Need on väga erinevatele sihtrühmadele ja tegevustega meetmed. Tööandjale on näiteks mõeldud koolitustoetusi, mille eesmärk on soodustada majanduse struktuurimuutusi ning toetada tööandjat tema töötajate tööturumuutustega kohanemiseks vajalike oskuste ja teadmiste õpetamisel. Koolitustoetusega hüvitatakse tööandjale osaliselt töötaja koolitamisega seotud kulud. Praegu pakutavatest tööandjale mõeldud koolitustoetustest on järgmised neli: koolitustoetus tööandjale töötajate värbamiseks; muutuste olukorras; töötaja eesti keele oskuse arendamiseks ja info- ja kommunikatsiooni oskuste arendamiseks).*

* + - 1. Peamine tegevusvaldkond milles tegutsete?
      2. Kuidas hindate koolitusturul pakutavaid töötajatele mõeldud koolitusi oma ettevõte vajadustest lähtuvalt? Kas olete neist mõnda ka ise kasutanud, milliseid?
      3. Milliseid muutusi olete viimastel aastatel tööturul märganud?
* Milliseid arenguid või muutusi prognoosite lähiaastateks?
* Millised ametid, valdkonnad või oskused Teie hinnangul on kõige enam muutuses ja milliseid on Eesti tööturgu arvestades vaja??
  + - 1. Mis Teie hinnangul ajendab inimesi tööalasel täiendkoolitusel osalema?
* Kuivõrd on see seotud muutustega tööturul, nagu töökohtade kadumine või uute tekkimine?
* Kuidas saaks inimesi motiveerida valima ümber- või täiendõpet, mis arvestab tööturu ja majanduse muutustega?
  + - 1. Milliseid täiendavaid oskusi vajavad Teie ettevõtte töötajad praegu, et oma tööülesandeid täita või et ettevõte püsiks konkurentsivõimeline?
* Milliseid oskusi on järjest enam vaja?
* Kas näete vajadust uute tehnoloogiate, digivõimekuse või keeleoskuse arendamiseks?
* Kuidas mõjutavad need oskused ettevõtte suutlikkust kasvada?
  + - 1. Kuivõrd Te olete teadlik sellest, et töötukassa pakub tööandjatele erinevaid teenuseid ja toetusi, mis aitavad tema töötajate oskusi arendada? Mis seostub Teie jaoks töötust ennetavate teenuste programm „Tööta ja õpi“?
* Kuidas jõudis info ennetavate meetmete teenustest Teieni (*Juhul kui see info Teieni on jõudnud*)?
* Millist huvi tunneksite selliste võimaluste kohta rohkem teada saada, kui see info pole veel Teieni jõudnud?
  + - 1. Millised on olnud peamised põhjused, miks Teie ettevõte ei ole seni neid tööandjale mõeldud koolitustoetusi kasutanud?
* Millised tegurid mõjutavad otsust koolitustoetust kasutada või sellest loobuda?
* Mis rolli mängivad siin toetuse suurus, koolitusteemade sobivus või asjaajamise keerukus?
  + - 1. Kui palju see muudaks osalemise Teie jaoks realistlikumaks, kui Teid nõustataks koolitustoetuse taotlemisel? Millist tuge vajate?
      2. Kuidas suhtute sellesse, kui töötaja soovib osaleda tasemeõppes, mis on seotud karjääripöörde või erialavahetusega?
      3. Kuidas suhtute sellesse, kui töötaja osaleb täienduskoolitusel, mis ei ole otseselt seotud tema praeguste tööülesannetega?
      4. Kuidas hindate töötukassa rolli tööturul toimuvate muutuste kontekstis? Kas nende tegevusest on kasu olnud? Kui jah, siis millist kasu olete täheldanud?
      5. Kuidas peaks teie hinnangul töötukassa oma teenuseid suunama – ainult töötutele või ka laiemale sihtrühmale, näiteks töötavatele inimestele või ettevõtetele?
* Millised sihtrühmad võiksid veel töötukassa teenustest enim kasu saada, arvestades tööturu muutusi ja vajadusi?

## TÖÖTAVAD INIMESED, sh terviseprobleemidega

*Töötukassa pakub töötururiske maandavaid ennetavaid teenuseid, mida nimetatakse koondnimega tööta ja õpi teenusteks. Need on väga erinevatele sihtrühmadele ja tegevustega meetmed, mille eesmärgiks on vähendada inimeste töötuks jäämise tõenäosust ja toetada neid, kes vajavad tööl püsimiseks tuge oskuste puudumise või aegumise tõttu. Töötavatele on näiteks mõeldud tööturukoolitused ja kvalifikatsiooni saamise toetamine, mis aitab inimesi teadlikumatele karjäärivalikutele.*

1. Millistel täiendkoolitusel olete viimaste aastate jooksul osalenud?

* Kuidas Te seda (või neid) koolitust hindate?
* Kui palju oli koolitusest Teie jaoks kasu ja milles see kasu väljendus?
* Kuidas jõudis info sellest (nendest) koolitusest Teieni?

1. Milliseid muutusi olete viimastel aastatel tööturul märganud?

* Milliseid arenguid või muutusi prognoosite lähiaastateks?
* Millised ametid, valdkonnad või oskused Teie hinnangul on kõige enam muutuses ja milliseid on Eesti tööturgu arvestades vaja?

1. Milliseid täiendavaid oskusi vajate praegu oma tööülesannete täitmiseks?

* Millistest oskustest tunnete praegu kõige rohkem puudust?
* Milliseid oskuseid on vaja Teil arendada, et oma tööd teha?
* Kuidas aitaks nende oskuste omandamine Teil oma tööd tõhusamalt teha või tööga rahulolu suurendada?

1. Milliseks hindate üldiselt oma tööandja valmisolekut võimaldada oma töötajatele tööalast enesetäiendust?

* Aga enda valmisolekut?

1. Kui teadlik olete töötukassa poolt pakutavate koolitustest, ümberõppe või muude teenuste osas, mis aitavad tööle saada või ametis püsida?

* Mida ütleb Teile töötust ennetavate teenuste programm „Tööta ja õpi“?
* Kuidas jõudis info ennetavate meetmete teenustest Teieni (*Juhul kui see info Teieni on jõudnud*)?
* Kuidas hindate teavitustegevust – kas vajalik info oli kergesti leitav ja arusaadav?
* Millest tundsite info osas kõige enam puudust?
* Kui see info pole Teieni veel jõudnud, siis kas ja millist huvi tunneksite selliste võimaluste kohta rohkem teada saada?

1. Mis on peamine põhjus, miks Te ei ole seni töötukassa teenustel osalenud?

* Mis motiveeriks teid osalema programmi „Tööta ja õpi“ raames täiendkoolitusel või õppima asumisel?
* Millised tegurid takistavad Teid seda teha?
* Milline teave või tugi toetaks Teid osalema töötust ennetavas programmis „Tööta ja õpi“?

1. Mis Teie hinnangul ajendab inimesi tööalasel täiendkoolitusel osalema?

* Kui palju mõjutavad seda tööturu muutused, näiteks töökohtade kadumine või uute tekkimine?
* Kvalifitseeritud tööjõu puuduse taustal – kuidas hindate enda valmisolekut uusi oskusi õppida või olemasolevaid täiendada?
* Millised valdkonnad pakuvad Teile enim huvi täiendõppe või ümberõppe jaoks?
* Kuidas saaks inimesi motiveerida valima ümber- või täiendõpet, mis arvestab tööturu ja majanduse muutustega?

1. Kuidas hindate töötukassa rolli tööturul toimuvate muutuste kontekstis? Kas nende tegevusest ehk tööta ja õpi programmist võiks kasu olla?
2. Kuidas peaks teie hinnangul töötukassa oma teenuseid suunama – ainult töötutele või ka laiemale sihtrühmale, näiteks töötavatele inimestele või ettevõtetele?

* Millised sihtrühmad võiksid veel töötukassa teenustest enim kasu saada, arvestades tööturu muutusi ja vajadusi?
* Milliseid muudatusi võiks töötukassa või riik teha, et rohkem inimesi saaks pakutavatest teenustest osa?
* Millist rolli võiks töötukassa teie hinnangul selles protsessis täita – näiteks info jagajana või koolitusvõimaluste vahendajana?

**Terviseprobleemidega inimestele:**

1. Kas teil on tervisega seotud asjaolusid, mis võivad mõjutada teie võimalusi töötada või koolitustel osaleda? Soovi korral võite täpsustada, millised tegurid on olnud takistuseks
2. Kuidas on teie terviseseisund mõjutanud teie võimalusi õppida ja koolitustel osaleda?

* Millist tuge või kohandusi oleks vaja, et õpe oleks teie jaoks paremini jõukohane ja toetav?

1. Millised on peamised takistused, mida olete kogenud täiendkoolitusel osalemisel või õppimisel?

* Mis aitaks teil neid takistusi ületada ja muudaks õppimise lihtsamaks?

1. Intervjuude kavad on esialgsed ja kajastavad endas kõiki võimalikke teemasid, mis võivad tõstatuda intervjuude käigus. Edasises protsessis kohandatakse vajadusel intervjuukavasid, mis tähendab, et uusi teemasid ei lisata, kuid olemasolevaid küsimusi kohendatakse (nt sõnastus, küsimuste järjekord) ning neist valitakse välja kõige olulisemad (struktureeritakse põhi- ja täiendavad küsimused). [↑](#footnote-ref-1)
2. Kursiivis tekst siin ja edaspidi on abistav tekst uurijale. [↑](#footnote-ref-2)